User:Sík László Károly/sandbox

Dr. Novák Károly (1909-1999) Minisztériumi előadó, antifasiszta ellenálló, gazdasági vezető. 1937-1948 között a Kultuszminisztérium népiskolai ügyosztályán előadó. Egyik alapítója a Művészek, írók és Kutatók Szövetkezetének. (1939.) 1944-ben tagja a Magyar Front Katonai Propaganda Bizottságának. Mint a fegyveres ellenállás szervezője Pálffy György és Sólyom László munkatársa. 1944. november 19-én Sólyom Lászlóval együtt lebukik, de Sólyom megszökik, Novák Károlyt pedig előbb a Margit körútra – ahol tanúja lesz Kiss János, Nagy Jenő és Tartsay Vilmos perének és kivégzésének – majd Sopronkőhidára szállítják. 1945. március 28-tól az un. bernaui halálmenet tagja, többek között Rajk Lászlóval, Révay Kálmánnal és Markos Györggyel együtt. 1948-ban a köztársasági elnök hivatalában osztályvezető. 1949-től 1973-ig különböző gazdasági vezető beosztásokban dolgozik. 1956. eseményei után, mint megtért keresztény, evangélikus presbiteri szolgálatot lát el haláláig. Mint Bajcsy-Zsilinszky Endre egyik utolsó élő rabtársa a Bajcsy-Zsilinszky Társaság tagjaként - haláláig - kegyeleti megemlékezések résztvevője. A Vázlatkönyv c. dokumentumfilm egyik főszereplője. Életútját –1945-ig, a Találkozásom a történelemmel c. könyvében (1957.) írta meg.